《居夷行》
宋代·陈与义

遭乱始知承平乐，居夷更觉中原好。
巴陵十月江不平，万里北原吹客倒。
洞庭叶稀秋声歇，黄帝乐罢川杲杲。
君山偃蹇横岁暮，天映湖南白如扫。
人世多违壮士悲，干戈未定书生老。
扬州云气郁不动，白首频回费私祷。
后胜误齐已莫追，范蠡图越当若为。
皇天岂无悔祸意，君子慎惜经纶时。
愿闻群公张王室，臣也安眠送余日。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具原格，尤近于苏东坡，语意超绝，笔力横空，疏朗明快，自然浑成，著有《简斋集》。